ડાલવાણા ગામના શ્રદ્ધાળુઓ નવરાત્રિમાં શક્તિના બદલે ઇષ્ટદેવ વારંદાવીરની અનોખી ઉપાસના કરે છે. આ શ્રદ્ધાળુઓ નવરાત્રિના નવ દિવસ ઉપવાસ કરી દાદાની પલ્લીનો પ્રસાદ લઇ ઉપવાસ છોડે છે. જેમાં નવ દિવસ મંદિરના પટાંગણમાં જ રહી પૂજા-અર્ચના પણ કરે છે. ડાલવાણા ગામના લોકો તેમજ અન્ય ગામોના શ્રદ્ધાળુઓ નવરાત્રિમાં વારંદાવીર દાદાની ઉપાસના કરે છે. વીરદાદાની ઉપાસના કરતા શ્રદ્ધાળુઓ નવ દિવસ દાદાના મંદિરના પટાંગણમાં જ રહે છે. તેમજ નવ દિવસ નકોરડા ઉપવાસ કરી દાદાની પલ્લીનો પ્રસાદ લઇ ઉપવાસ ખોલે છે. આ ઉપરાંત વીરદાદાની આરાધના કરતા શ્રદ્ધાળુઓ નિયમિત દાદાના નામના જાપ, ત્રણ ટાઇમ આરતી સહિત જરૂરી પૂજા-અર્ચના કરે છે. આસો સુદ-આઠમના દિવસે ગામના જૈન સમાજના લોકો જેઓ ધંધાથે અમદાવાદ, વિસનગર, મુંબઇ, સુરત, નાસીક, નવસારી ખાતે રહે છે તે દરેકના પરિવારમાંથી એક સભ્ય ફરજિયાત ડાલવાણા આવી દાદાની મૂતિ અને આભૂષણોની પ્રક્ષાલન વિધી કરે છે.